Шулай итеп, мосолман донъяһында шәйех Зәйн Аллаһ әш Шәрифи ән Нәҡшбәнди исеме аҫтында танылыу тапҡан Зәйнулла Рәсүлев замандаштары тарафынан иң юғары баһаларға лайыҡ булып, бар ғүмерен Рәсәй мосолмандарының рухи тормошон тергеҙеүгә арнаған шәхес булған. Үлгәндән һуң академик Бартольд тарафынан «Үҙ халҡының рухи короле ине», тип баһаланған бөйөк Шәйех Зәйнулла Рәсүлевты беҙ бөгөн башҡорт халҡының рухи батыры, тип атарға хаҡлыбыҙҙыр.